**4. Správa hlavnej kontrolórky na OZ 12.12.2020**

**z finančnej kontroly vyrubenia a úhrad dane z nehnuteľností a poplatku za KO obce Jasenovo**

Na základe schváleného Plánu kontrolnej činnosti na II. polrok 2020 vykonala Ing. Beáta Gáborová, kontrolórka obce Jasenovo finančnú kontrolu vyrubenia a úhrad dane z nehnuteľností a poplatku za komunálny odpad.

Cieľ kontroly: overiť postup správcu dane pri vyrubovaní a správe dane

 z nehnuteľností a poplatku za komunálny odpad (ďalej len KO)

 v roku 2019.

**Kontrolné zistenia**

Stanovenie výšky dane z nehnuteľností, platenie dane a iné skutočnosti týkajúce sa dane z nehnuteľností, upravuje zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady (ďalej len zákon). V prípadoch keď to zákon stanovuje boli v roku 2019 podmienky určovania a vyberania dane z nehnuteľností na území obce Jasenovo upravené vo VZN č. 1/2013. Správu daní, kontrolu a iné procesné veci spojené napr. aj s vymáhaním nedoplatkov na daniach upravuje zákon č. 563/2009 Z. z. o správe daní a poplatkov (daňový poriadok).

**V schválenom rozpočte obce Jasenovo na rok 2019, bol plánovaný príjem z dane z nehnuteľností z rozpočtovaných 4 000,00 € a skutočný príjem k 31.12.2019 bol v sume 3 616,61 EUR, čo je 90,42 %-né plnenie**. Z toho príjmy dane z pozemkov boli v sume 2 576,61 € a dane zo stavieb boli v sume 1 040,00 €. K 31.12.2019 obec eviduje pohľadávky na dani z nehnuteľností v sume 172,50 € za pozemky a 94,70 € za stavby.

**V  rozpočte na rok 2019 bol poplatok za komunálny odpad a drobný stavebný odpad schválený vo výške** 2 100 € a skutočne dosiahnutý príjem bol **1 986,53 €,** čo je 94,6 %-né plnenie. K 31.12.2019 obec eviduje pohľadávky za komunálny odpad v sume 277,04 €.

Kontrolou boli preverené nasledovné náhodne vybraté spisy daňovníkov a boli zistené uvedené skutočnosti:

1. DANE Z NEHNUTEĽNOSTÍ

**Ing. Janetta Bublíková** Výška dane z nehnuteľností za rok 2019 v **Rozhodnutí č. 74 bola vyrubená správne**. Rozhodnutie **nebolo preukázateľne doručené** (chýbala doručenka) a chýbal  termín doručenia platcovi dane. Vyrubená daň z nehnuteľností bola v celej výške k termínu kontroly uhradená.

**Dáša Čižniarová** - Výška dane z nehnuteľností za rok 2019 v **Rozhodnutí č. 121** bola vyrubená správne. Rozhodnutie bolo preukázateľne a v stanovenom  termíne doručené platcovi dane. Vyrubená daň z nehnuteľností bola v celej výške k termínu kontroly uhradená.

**Jaroslav Čižniar -** Výška dane z nehnuteľností za rok 2019 **v Rozhodnutí č. 35 bola vyrubená správne.** Platový výmer bol preukázateľne a v stanovenom  termíne doručený platcovi dane . Vyrubená daň z nehnuteľností bola v celej výške k termínu kontroly uhradená.

1. POPLATOK ZA KOMUNÁLNY ODPAD A DROBNÝ STAVEBNÝ ODPAD (ďalej len KO)

**Ing. Janetta Bublíková** - Výška poplatku za KO za rok 2019 v **Rozhodnutí č. 2 bola vyrubená správne**. Rozhodnutie **nebolo preukázateľne doručené** (chýbala doručenka) a chýbal  termín doručenia platcovi poplatku. Vyrubený poplatok za KO bol v celej výške k termínu kontroly uhradený.

**Dáša Čižniarová** - Výška poplatku za KO za rok 2019 v **Rozhodnutí č. 7** bola vyrubená správne. Rozhodnutie bolo preukázateľne a v stanovenom  termíne doručené platcovi poplatku. Vyrubený poplatok bol v celej výške k termínu kontroly uhradený.

**Jaroslav Čižniar -** Výška poplatku za rok 2019 **v Rozhodnutí č. 5 bola vyrubená správne.** Rozhodnutie bolo preukázateľne a v stanovenom  termíne doručené platcovi dane . Vyrubený poplatok bol v celej výške k termínu kontroly uhradený.

Úhrady dane z nehnuteľností a poplatkov za KO boli v prevažnej väčšine vykonané v hotovosti, cez pokladňu. Kontrolovaní boli horeuvedení daňovníci a zo skontrolovaných dokladov možno konštatovať, že úhrady boli vykonaná správne, v stanovenej výške a v danom termíne splatnosti. Výška neuhradených daní a poplatkov je zanedbateľná, ale uvedené nedoplatky sú vedené ako pohľadávky. V čase kontroly boli vystavené výzvy na úhradu nedoplatkov a tieto boli aj zaslané občanom, ktorí vykazovali nedoplatky aj za minulé roky. V priebehu nasledujúceho roka HK dané pohľadávky opätovne skontroluje.

#### Záver

Za hodnotené obdobie roku 2019 vykonala hlavná kontrolórka obce kontrolu vyrubovania a úhrady dane z nehnuteľností vybraným subjektom, vlastniacim nehnuteľný majetok na území obce Jasenovo. Uvedená agenda je vedená v zmysle spomínaných zákonov a tiež v zmysle VZN 1/2013 (v súčasnosti nahradené VZN 1/2019). Vyrubené dane boli vyčíslené správne a v prevažnej väčšine boli uhradené v stanovených lehotách.

Hlavná kontrolórka obce na odstránenie zistených nedostatkov odporučila:

* Pri neuhradených daniach z nehnuteľností a poplatkoch za KO je potrebné uskutočniť všetky právne kroky k vymoženiu pohľadávok
* Aktualizovať údaje o výmerách pozemkov za ktoré sa daň vyrubuje a porovnať tieto údaje s aktuálnymi geodetickými mapami pozemkov a parciel za ktoré sú platené dane

Správu vypracovala: Ing. Beáta Gáborová, ..............................................................